  Туспуктэм: Руслан Нуриахметов Наталия Сильвестрова Ижкарысь «Молодой человек» но Глакарысь «Парафраз» театръёс тупатъян ужъёсты быдэстон понна 13 миллион манетлэсь трос коньдон басьтозы. Со сярысь Удмуртиысь лулчеберетъя министр Владимир Соловьёв «ВКонтакте» мерлыко вотэсысь бамаз ивортӥз. «Молодой человек» театр 8 миллион 200 сюрс манет басьтоз. Уксёез «Культура» йӧскалык ӵектос улсын федерал но улосвыл коньдэтъёсысь висъялозы. «Парафраз» театр юртлэсь вылзэ тупатъялозы. Солы 5 миллион 336 сюрс манет вуоз. Тодэ вайытом, 2024-тӥ арын Удмуртиысь театръёс творчествоя ужзэс азинтыны но выль тӥрлык басьтыны субсидиос басьтозы. Тегъёс: Театр тупатъянужъёс коньдон Ижкар Глазкар Удмуртия  